Előszó

2024-ben egyre több vállalkozás használja az internet által nyújtott lehetőségeket. Ilyenek lehetnek például a saját közösségi oldal, weboldal, mobilalkalmazás stb. Ezek elősegíthetik a cégek fellendítését, hogy minél több emberhez eljuthassanak a termékeik vagy szolgáltatásaik.   
Én is egy ilyen lehetőséget ragadtam meg a témaválasztásomkor, weboldalt készítettem egy fodrászat számára. Ezen a weboldalon időpontot lehet foglalni a Your Fantasy Hair Studio nevű fodrászatba. Ez egy valóságban nem létező fodrászat, ilyen néven még nem létezik fodrászat, erre ügyeltem a névválasztáskor.

Az ötlet onnan jött, hogy gondolkoztam, hogy milyen témában kellene valami hasznos dolgot csinálni és ebben a pillanatban édesanyám mondta, hogy fodrászhoz kell mennie pár óra múlva. Ekkor jött, hogy miért ne csinálnék weboldalt egy fodrászat számára, ugyanis ebben a fodrászatban csak telefonon vagy személyesen lehet időpontot kérni.

A weboldalon gyorsan és egyszerűen lehet időpontot foglalni. Csak néhány lépésből áll az egész, fel kell menni a fodrászat oldalára és kiválasztani az időpontfoglalás menüpontot. Ekkor át fog vinni egy oldalra, ahol ki kell választani a megfelelő napot és időpontot a számunkra, megadni, hogy mire lenne szükségünk és egy gombnyomással lefoglalni az időpontot.

A weboldallal egy letisztult témát követtem ezzel is törekedve az egyszerű és a gyors használat elősegítésére. Amikor megnyílik a weboldal, akkor egy fő oldal tárul elénk, ahol az alábbi menüpontokból lehet választani: Időpontfoglalás, Áraink, Bejelentkezés, Regisztráció.

Amikor rányom a felhasználó az időpontfoglalásra, de még nincs bejelentkezve akkor felugrik egy ablak, hogy beléphet, vagy ha még nincs fiókja akkor hozzon létre egyet. Ezután már át is ugrik az időpontfoglaló oldalra, ahol az előbb már említett metódust végrehajtva véglegesíthetjük az időpontkérést.

Az áraink menüpontra kattintva megjelennek a fodrászat aktuális árai.

Bejelentkezés után egy új menüpont jelenik meg a weboldalon, ez nem más, mint az időpontjaim. Itt látható a már számunkra lefoglalt időpontok, ha vannak már.

Regisztráció során figyelembe van véve az is, hogy ne legyen két ugyanolyan felhasználónéven regisztrált felhasználó. A név, felhasználónév és jelszó megadása kötelező regisztráció során.

A fodrász számár is van egy külön menüpont, amit csak ő lát bejelentkezés után. Ez a menüpont az időpontok nevet kapta. Itt láthatja a vendégek által lefoglalt időpontokat. Regisztrálni nem lehet fodrászként, új fodrász hozzáadását a weboldal készítőjétől lehet kérni, erre a biztonság miatt van szükség.

A felhasználók adatai sql szerveren, az időpontok és weboldalak tartalma JSON formátumban kerülnek eltárolásra.

Sql szerveren található egy users nevű adatbázis amiben tárolja a felhasználó vezetéknevét, keresztnevét, felhasználónevét, jelszavát és egy logikai típusú változót ami azt jelzi, hogy az adott felhasználó egy ügyfél-e vagy fodrász.